CELEX: 32003R1329
Language: lt
Date: 2003-07-21 00:00:00
Title: 2003 m. liepos 21 d. Tarybos reglamentas (EB) Nr. 1329/2003, iš dalies keičiantis Reglamentą (EB) Nr. 992/95 dėl tam tikrų Norvegijos kilmės žemės ūkio ir žuvininkystės produktų tarifinių kvotų

Svarbus teisinis pranešimas

|

32003R1329

Oficialusis leidinys L 187 , 26/07/2003 p. 0001 - 0004

		Tarybos reglamentas (EB) Nr. 1329/20032003 m. liepos 21 d.iš dalies keičiantis Reglamentą (EB) Nr. 992/95 dėl tam tikrų Norvegijos kilmės žemės ūkio ir žuvininkystės produktų tarifinių kvotųEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Komisijos pasiūlymą,kadangi:(1) Remiantis 1995 m. balandžio 10 d. Tarybos reglamentu (EB) Nr. 992/95, atidarančiu tam tikrų Norvegijos kilmės žemės ūkio ir žuvininkystės produktų Bendrijos tarifines kvotas ir numatančiu jų administravimą [1], Bendrijos tarifinės kvotos buvo atidarytos tam tikriems Norvegijos kilmės žemės ūkio ir žuvininkystės produktams. Šios kvotos buvo suteiktos pagal 1973 m. gegužės 14 d. Europos ekonominės bendrijos ir Norvegijos Karalystės susitarimą [2].(2) Susitarimu, kurį Europos bendrija ir Norvegijos Karalystė sudarė pasikeisdamos raštais, ir kuris buvo priimtas Tarybos sprendimu 2003/465/EEB [3], abi šalys susitarė dėl papildomų abipusių, žemės ūkio produktams taikytinų prekybos lengvatų. Šiuo susitarimu Bendrija įsipareigojo kasmet, atsižvelgiant į tam tikras sąlygas, kai kuriems Norvegijos kilmės produktams atidaryti metines tarifines nulinio muito kvotas.(3) Šios tarifinės kvotos turėtų būti atidaromos kasmet laikotarpiui nuo sausio 1 d. iki gruodžio 31 d. Pirmaisiais kalendoriniais šio reglamento taikymo metais visas metinis dydis turėtų būti sumažintas proporcingai tai kvotų laikotarpio daliai, kuri baigėsi prieš atidarant kvotas.(4) Tarifinių kvotų, kurių eilės numeris yra 09.0785 ir 09.0786, dydį reikėtų konvertuoti į eurus. Dydis eurais turėtų būti nustatomas atsižvelgiant į 1992 m. spalio 12 d. Tarybos reglamentą (EEB) 2913/92, nustatantį Bendrijos muitinės kodeksą [4], pagal Norvegijos kronos kursą, kuris 2002 m. spalio 1 d. buvo paskelbtas Europos Bendrijų oficialiajame leidinyje [5].(5) Nuo 2004 m. sausio 1 d. ketinama produktų, kurių KN kodas yra 0204, tarifines kvotas tvarkyti pagal 2001 m. gruodžio 19 d. Tarybos reglamentą (EB) Nr. 2529/2001 dėl bendro avienos ir ožkienos rinkos organizavimo [6]. Todėl šių Norvegijos kilmės produktų tarifinės kvotos pagal Reglamento (EB) Nr. 992/95 nustatytą tvarką turėtų būti tvarkomos tik iki 2003 m. pabaigos. Likusiems 2003 m. mėnesiams turėtų būti numatytos nuostatos dėl šių produktų importo, kad kilmės dokumentas būtų pateikiamas remiantis Reglamente (EB) Nr. 2529/2001 įtvirtintomis nuostatomis.(6) Todėl būtina iš dalies atitinkamai pakeisti Reglamentą (EB) Nr. 992/95,PRIĖMĖ ŠĮ REGLAMENTĄ:1 straipsnisReglamentas (EB) Nr. 992/95 iš dalies keičiamas taip:1. 1 straipsnis papildomas šia dalimi:"4. Tačiau, nukrypstant nuo 3 dalies, importuotojai su produktais, kurių KN kodas yra 0204, pateikia kilmės dokumentą, atsižvelgdami į nuostatas, priimtas remiantis 2001 m. gruodžio 19 d. Tarybos reglamento (EB) Nr. 2529/2001 dėl bendro avienos ir ožkienos rinkos organizavimo [7] 16 straipsnio 1 ir 4 dalimis."2. I priedas yra iš dalies keičiamas pagal šio reglamento priedą.2 straipsnis1. 2003 m. metinis tarifinių kvotų dydis, numatytas Reglamente (EB) Nr. 992/95 su pakeitimais, padarytais pagal šio reglamento priedą, sumažinamas proporcingai tai kvotų laikotarpio daliai mėnesiais, kuri baigėsi prieš 3 straipsnio antrojoje pastraipoje numatytą dieną. Taip skaičiuojant gautas skaičius suapvalinamas iki artimiausio sveiko skaičiaus.2. 2003 m. produktams, kurių eilės numeris yra 09.0761, atidaroma 770 tonų tarifinė kvota.3 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje.Jis taikomas nuo 2003 m. liepos 1 d.Tačiau produktams, kurių KN kodas yra 0204, šis Reglamentas taikomas tik iki 2003 m. gruodžio 31 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. liepos 21 d.Tarybos varduPirmininkasF. Frattini[1] OL L 101, 1995 5 4, p. 1. Reglamentas, iš dalies pakeistas Reglamentu (EB) Nr. 3061/95 (OL L 327, 1995 12 30, p. 1).[2] OL L 171, 1973 6 27, p. 1.[3] OL L 156, 2003 6 25, p. 48.[4] OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 2700/2000 (OL L 311, 2000 12 12, p. 17).[5] OL L 235, 2002 10 1, p. 1.[6] OL L 341, 2001 12 22, p. 3.[7] OL L 341, 2001 12 22, p. 3.--------------------------------------------------PRIEDASReglamento (EB) Nr. 992/95 I priedas iš dalies keičiamas taip:1. Po žodžių"Produktai, kurių kilmės šalis yra Norvegija"įterpiama:"Nepaisant Kombinuotosios nomenklatūros aiškinimo taisyklių, produktų aprašymų formuluotės laikomos tik orientacinėmis, preferencinę tvarką šiame priede nustatant pagal KN kodą. Jei nurodomas ex-KN kodas, preferencinė tvarka nustatoma remiantis KN kodu kartu su atitinkamu aprašymu."2. Lentelė iš dalies keičiama taip:a) ketvirtosios skilties pavadinimas pakeičiamas taip: "Kvotų dydis (tonomis, nebent nurodyta kitaip)";b) eilutės prie eilės numerių 09.0757, 09.0761 ir 09.0762 pakeičiamos taip:"09.0757 | ex080920 | Vyšnios, šviežios, nuo liepos 16 d. iki rugpjūčio 31 d. | 900 | Neapmuitinama |09.0761 | ex08101000 | Braškės, šviežios, nuo birželio 9 d. iki liepos 31 d. | 900 | Neapmuitinama |09.0762 | ex08101000 | Braškės, šviežios, nuo rugpjūčio 1 d. iki rugsėjo 15 d. | 900 | Neapmuitinama |c) įterpiami šie produktai:"09.0781 | 02041000020421000204220204230002043000020441000204420204431002044390020450110204501302045015020450310204501902045039020450510204505302045055020450590204507102045079 | Aviena arba ožkiena, šviežia, atšaldyta arba sušaldyta | 300 | Neapmuitinama |09.0782 | 0210 | Mėsa ir valgomieji mėsos subproduktai, sūdyti, užpilti sūrymu, džiovinti arba rūkyti; valgomieji mėsos arba mėsos subproduktų miltai ir rupiniai | 200 | Neapmuitinama |09.0783 | 07041100 | Gūžinės salotos | 300 | Neapmuitinama |09.0784 | 07051900 | Kitos salotos | 300 | Neapmuitinama |09.0785 | 06029051 | Daugiamečiai augalai | 136212 EUR | Neapmuitinama |09.0786 | 06029070 | Patalpose augantys augalai: įsišakniję auginiai ir jauni augalai, išskyrus kaktusus | 544848 EUR | Neapmuitinama |09.0787 | 1601 | Dešros ir panašūs produktai iš mėsos, mėsos subproduktų arba kraujo; maisto produktai, daugiausia pagaminti iš šių produktų | 300 | Neapmuitinama |--------------------------------------------------